Lonthong Cap Go Meh punika dipunmangertosi kaum Peranakan-Jawa; kaum peranakan ingkang wonten ing Ujung Malaya, Sumatra, lan Kalimantan boten tepang kaliyan dhaharan punika. Tradisi nedhi lonthong boten dipunmangertosi nalika karaméan Imlèk masarakat Tionghoa ing Kalimantan. Nanging sajian punika wonten gegayutanipun kaliyan karaméan Imlèk wonten ing pecinan ing kutha-kutha Pulo Jawa mliginipun Semarang. Amargi Suku Betawi tepang kaliyan kabudayan peranakan Tionghoa, Lonthong Cap Go Meh ugi dipunwastani minangka salah satunggaling masakan Betawi.